《送僧归天宁万年禅院》
宋代·吴淑

偶携筇杖辞青嶂，便赐兰芽染紫衣。
城阙暂随明月至，江湖还共白云归。
楼中夕照山川秀，盘里春蔬筍蕨肥。
我为浮名閒未得，他时莲社愿相依。

作者简介：（947—1002）润州丹阳人，字正仪。仕南唐为内史。入宋，荐试学士院，授大理评事。预修《太平御览》、《太平广记》、《文苑英华》。累迁水部员外郎。太宗至道二年，兼掌起居舍人事，预修《太宗实录》，再迁职方员外郎。善书法，尤工篆籀。有集及《说文五义》、《江淮异人录》、《秘阁闲谈》等。